Svensson sikret RBK fortsatt gullhåp
Bredsiden i Håkon Opdals korthjørne fra verdalingen seks minutter før full tid presser Strømsgodset - og plasserer Rosenborg i en stadig gullposisjon når eliteserien drar seg mot slutten. - Det var ekstatisk. Det var ikke noen stor fotballkamp, og ikke var det mange målsjanser heller, sier RBK-trener Per Joar Hansen i et intervju med Cmore etter kampen. - Det ble tøft. Det visste vi om. Særlig første omgang var veldig svak. I annen omgang skal gutta ha kjemperos for å vise veldig høy moral, vinnervilje og stayerevne. Særlig stopperne rydder unna, og Örlund redder oss ved et par anledninger. Det er stor forskjell fra første omgang til annen. Det skal vi ta med oss videre, sier han. Søndag møter Strømsgodset Aalesund. Så gjenstår tre serierunder. Der Rosenborg på papiret - kanskje - har de vanskeligste motstanderne. Om det var fortjent at Svenssons mål ble kampens eneste, er neppe alle fra Sørlandet enig i. Start hadde sine muligheter til å putte før Svensson dundret inn seiersgoalen. - Det blir en kamp der det første målet vinner. Det er en elendig klarering, som vi blir straffet på, men Rosenborg er et lag som straffer motstandere som gjør feil, sier Starts Mons Ivar Mjelde til samme kanal. - Vi gjør likevel en bra kamp, og skaper noen store sjanser. Jeg synes synd på gutta. De jobbet hardt og sto på.Men 1. omgang var kjedelig. De 45 minuttene besto av tre Start-cornere, forsøksvise kombinasjoner på banens midtre tredjedel og ikke så mye mer. For gulljagende Rosenborg hadde null avslutninger. Gulkledde Start prøvde seg fra spiss vinkel ved mannen som må ha eliteseriens krummeste nakke når han har ballen. Espen Børufsen klemte til fra spiss vinkel, men RBK-keeper Daniel Örlund stoppet forsøket. Umiddelbart etter pause, i løpet av et par minutter, skjedde det mer enn det hadde gjort hele kampen: Først feide Bismark Acosta ballen i nettet, men assistentdommerens flagg stilnet kjapt jubelen fra hjemmefansen bak målet.Så ble Rosenborg-innbytter Alexander Søderlund forært ballen i perfekt scoringsposisjon av Start-stopper Jesper Mathisen. Men haugalendingens venstrefot var alt annet en fininnstilt. Sleivtreffet ble avverget. Likevel ble det plutselig litt severdig i flomlyset på Sør Arena. Start fikk sin første skikkelige målsjanse ved Espen Børufsen, fortsatt med krum nakke i avslutningsøyeblikket. Vingen skled flott forbi Jon Inge Høiland og sendte avgårde en markkryper. Den gikk på «feil» side av stolpen og utenfor.Også Søderlund fikk en ny sjanse i motsatt ende. Den stoppet Start-keeper Håkon Opdal, men måtte gi retur. Innbytter Mikkel Diskerud hadde plassert seg lurt og bredsidet andreballen mot mål. Men der var Jesper Mathisen og reddet ballen på streken. Deretter var Start frempå flere ganger. Gudmundur Kristjansson «taklet» en avslutning, men Örlund reddet. Så var både Ernest Astante, Glenn Andersen og Jesper Mathisen frempå. Men Rosenborg unngikk baklengs. Og så kom Svensson i grevens tid og sendte trønderne nærmere seriegullet. Kanskje. Strømsgodsets gjenstående kamper: Aalesund (borte søndag), Start (hjemme), Tromsø (borte), Haugesund (hjemme) Rosenborgs gjenstående kamper: Molde (borte), Viking (hjemme), Lillestrøm (borte)
(Start - Rosenborg 0-1) Akkurat da Rosenborg så ut til å bli vekket fra gulldrømmen, dukket Jonas Svensson (20) opp og hamret inn seiersmålet.